CELEX: 62015TA0164
Language: sk
Date: 2017-12-14 00:00:00
Title: Vec T-164/15: Rozsudok Všeobecného súdu zo 14. decembra 2017 – European Dynamics Luxembourg a Evropaïki Dynamiki/Parlament („Verejné zákazky na služby — Verejné obstarávanie — Poskytovanie externých informatických služieb Parlamentu a iným inštitúciám a agentúram Únie — Zaradenie uchádzača podľa mechanizmu zostupného poradia — Kritériá na zadanie zákazky — Povinnosť odôvodnenia — Mimozmluvná zodpovednosť“)

5.2.2018   
            
            
               SK
            
            
               Úradný vestník Európskej únie
            
            
               C 42/11
            
         Rozsudok Všeobecného súdu zo 14. decembra 2017 – European Dynamics Luxembourg a Evropaïki Dynamiki/Parlament
   (Vec T-164/15) (1)
   
   ((„Verejné zákazky na služby - Verejné obstarávanie - Poskytovanie externých informatických služieb Parlamentu a iným inštitúciám a agentúram Únie - Zaradenie uchádzača podľa mechanizmu zostupného poradia - Kritériá na zadanie zákazky - Povinnosť odôvodnenia - Mimozmluvná zodpovednosť“))
   (2018/C 042/15)
   Jazyk konania: gréčtina
   
      Účastníci konania
   
   
      Žalobkyne: European Dynamics Luxembourg SA (Luxemburg, Luxembursko) a Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: pôvodne I. Ampazis a M. Sfyri, neskôr M. Sfyri, D. Papadopoulou a C.-N. Dede, advokáti)
   
      Žalovaný: Európsky parlament (v zastúpení: pôvodne B. Simon, L. Darie a I. Anagnostopoulou, neskôr L. Darie, Z. Nagy a I. Anagnostopoulou, splnomocnení zástupcovia)
   
      Predmet veci
   
   Návrh podaný jednak na základe článku 263 ZFEÚ na zrušenie rozhodnutia Európskeho parlamentu D(2015) 7680, oznámeného žalovanému listom z 13. februára 2015, ktoré zaradilo ich ponuku na tretie miesto v mechanizme zostupného poradia pre časť 3 „Vývoj a údržba systému na šírenie informácií“ v rámci otvoreného verejného obstarávania PE/ITEC-ITS 14 „Poskytovanie externých informatických služieb“ a jednak návrh podaný na základe článku 268 ZFEÚ na náhradu škody, ktorú údajne utrpela žalobkyňa
   
      Výrok rozsudku
   
   
               1.
            
            
               Rozhodnutie Európskeho parlamentu D(2015) 7680, oznámené žalovanému listom z 13. februára 2015, ktoré zaradilo ponuku European Dynamics Luxembourg SA a Evropaïki Dynamiki – Proigmena Systimata Tilepikoinonion Pliroforikis kai Tilematikis AE na tretie miesto v mechanizme zostupného poradia pre časť 3 „Vývoj a údržba systému na šírenie informácií“ v rámci otvoreného verejného obstarávania PE/ITEC-ITS 14 „Poskytovanie externých informatických služieb“ sa zrušuje.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Každý účastník konania znáša svoje vlastné trovy konania.
            
         
      (1)  Ú. v. EÚ C 228, 13.7.2015.